Dis hartseer dat hierdie pragtige plek so swak bestuur word. Sedert ons 'n jaar gelede daar was (toe alles nuut en skoon was), is die gordyne sekerlik nog nooit gewas nie. Die stort was so vuil, dat ek moes vra dat dit skoongemaak moes word voor ons dit kon gebruik. Die kamer lyk afgeleef en baie goed is stukkend. In 3 dae wat ons daar was, is ons drommetjie nie eenkeer uitgegooi nie. Dit is 'n hartseer saak, dit is werklik so mooi daar, maar duidelik gee die bestuur nie genoeg om nie.
Die hotelkamer is klein en beknop en het 'n uitsig oor die parkeer-area. Stort lek. Musiek van die bar is kliphard.
Al wat bietjie gepla het is die aircon se buite-bokse wat op ons balkon was, dus as ons buite sit, is daar heeltyd die geraas van die aircons wat aan en af skop.
Fynbos uit boonste rakke, maar 8,5 km uiters slegte grondpad uit soontoe sal my 2 keer laat dink. Ek voel die inligting moet ook op die webtuiste verskyn. Pad nie geskik vir gewone karre nie. Slegste wat ek in my lewe teëgekom het. As pad reggemaak is dan is die plek 100%.
Ons was daar vir 'n troue. Die verblyf is heel aangenaam. Kos is heerlik. Personeel se diens is heel vriendelik. Pragtige uitsig. Net die 8 km grondpad om daar te kom kort aandag. Beveel nie aan om met 'n klein sedan daar in te ry nie eerder 'n bakkie of suv.
Skilderagtige omgewing en uitsig. Personeel behulpsaam.en vriendelik. Die grondpad is egter 'n nadeel, benodig dringend aandag.
Ons het die "honeymoon suite" bespreek en ek het gedink ons het 'n balkon... toe nie. Omdat die klub 14:00 toegemaak het, het ons maar res van middag en aand in die kamer spandeer en ons eie kaas en wyn saam gevat. Ons het stoksielalleen gevoel van 14:00 af. Ek dink nie ons sou enige iemand in die hande kry sou ons moeilikheid gehad het nie. En maandag was 'n vakansiedag. Dan moes die klub/restaurant/bar darem tot 8 uur oopgebly het. Nie weer nie. Dalk is self-catering plekkies beter.
Baie lekker gebly. Verskliklik netjies en ek hou van die feit dat ons heeltyd op hoogte gehou was via WhatsApp ens. Baie goeie diens. Ek sal enige tyd terugkeer na die huisies. Al wat ek kan voorstel vir in die toekoms is om miskien te kyk na lugverkoeling in die huisies, al is daar net fans in die kamer teen die dak, want dit word baie warm in die aande. Verder ek het geen klagtes nie, dit is pragtige plek. Welgedaan julle, hou so vol!
Behalwe vir die grondpad van die N2 na Eersterivierstrand wat ek nie sal voorstel vir 'n lae voertuig nie, is dit definitief die moeite werd om weg te breek na Fynbos Golf Club. Die kamers is goed toegerus, goeie kos by die restaurant. Kamers nie heeltemal klankdig bo teen die plafon agv die rietdak, behalwe daarvoor sal ek weer soontoe gaan.
Ons asems was weggeslaan deur hoe mooi dit is daar met al die groen weivelde en die pragtige see. Ons het ook 'n pragtige strand daar naby ontdek (Skuitbaai). Ons was mal oor Fynbos, die verblyf en die mense. Ons beplan om definitief weer te gaan en ek sal dit sterk aanbeveel.
Hi Quiryn, dankie vir jou terugvoering en ons sal definitief aandag gee aan jou klagtes. Ons vra om verskoning vir die ongerief en ons sal alles in ons vermoë doen om dit reg te stel.
Dis nogal 'n probleem as jy jou buurman kan hoor hoes en snork. Daar kan ook meer TV-kanale wees (aangesien daar tog 'n TV is). Meubels kort ook 'n bietjie aandag. Dit lyk effe afgeskeep. Gasheer en personeel baie vriendelik.